شیخ علی سلمان نے قطر کیلئے جاسوسی کا الزام رد کردیا

بحرین کے ممتاز شیعہ عالم دین اور الوفاق پارٹی کے سکریٹری جنرل نے بحرینی حکومت کیطرف سے قطر کے لئے جاسوسی کے الزامات کو بےبنیاد اور جھوٹا قراردیتے ہوئے مسترد کردیا ہے۔

خبر کا کوڈ: ۴۳۲۰۲۸

تاریخ: ۲۹ بهمن ۲۰۱۷ - ۱۸:۰۹

رسا نیوز ایجنسی کی روسیا الیوم سے رپورٹ کے مطابق، بحرین کے ممتاز شیعہ عالم دین اور الوفاق پارٹی کے سکریٹری جنرل حجت الاسلام و المسلمین شیخ علی سلمان نے بحرینی حکومت کیطرف سے قطر کے لئے جاسوسی کے الزامات کو بے بنیاد اور جھوٹا قراردیتے ہوئے مسترد کردیا ہے۔

بحرین کی عدالت نے شیخ علی سلمان پر مقدمات کی دوسری سماعت کے دوران قطر کے لئے جاسوسی کا الزام عائد کیا جسے شیخ علی سلمان نے رد کردیا ہے۔

شیخ علی سلمان کے مقدمہ کی اگلی سماعت 28 دسمبر کو ہوگی۔

ذرائع کے مطابق بحرین کی ظالم و جابر آل خلیفہ حکومت نے سعودی عرب کے تعاون سے شیعہ مسملانوں کے حقوق کو پامال کررہی ہے اور اس سلسلے میں اس نے سیکڑوں شیعہ رہنماؤں کو قید میں بند کررکھا ہے۔ /۹۸۸/ ن۹۴۰